
             /Себихан Керим Мехмед/




                                                  Кмет на Община Крумовград
ДОКУМЕНТАЦИЯ

за възлагане на обществена поръчка чрез публично състезание по реда на Закона за обществени поръчки (ЗОП) с предмет:
„Периодична доставка на строителни материали за нуждите на община Крумовград и обслужващите звена” по обособени позиции № 1, 2, 3, 4 и 5 

гр. Крумовград
        2017 г.

С Ъ Д Ъ Р Ж А Н И Е

на документацията за възлагане на обществена поръчка чрез публично състезание с предмет: „Периодична доставка на строителни материали за нуждите на община Крумовград и обслужващите звена” по обособени позиции № 1, 2, 3, 4 и 5
Раздел І. Обща част
Раздел ІІ. Условия за участие в процедура за възлагане на обществена поръчка

Раздел ІІІ. Изисквания при изготвяне и представяне на офертите


Раздел IV. Срок за представяне на офертите

Раздел V. Процедура по разглеждане, оценяване и класиране на офертите и сключване на договор

Раздел VІ. Приложения
Решение за откриване на процедурата за възлагане на обществена поръчка
ОБЯВЛЕНИЕ ЗА ОБЩЕСТВЕНА ПОРЪЧКА
 І. ОБЩА ЧАСТ
1. Обществената поръчка се възлага чрез публично състезание съгласно разпоредбата на чл. 18, ал. 1, т. 12 от Закона за обществените поръчки /ЗОП/, във връзка с чл. 20, ал. 2, т.2 от ЗОП.
По смисъла на чл. 5, ал. 2, т. 9 от /ЗОП/, ВЪЗЛОЖИТЕЛ Е ОБЩИНА КРУМОВГРАД с адрес: гр. Крумовград, п.к. 6900, пл. България № 5, тел.: 03641 7312, факс: 03641 7024.

Интернет адрес: http://www.krumovgrad.bg/
Е-mail: minkrum@abv.bg
Профил на купувача: http://krumovgrad.bg/aktualno/profil-na-kumuvacha/publichni-sastezaniya.html 
Настоящата документация съдържа информация, която дава възможност на потенциалните изпълнители да се запознаят с предмета на поръчката и условията за нейното изпълнение, условията за участие, изисквания към участниците и процедурата по провеждането й.
2. Обект и предмет на обществената поръчка.
Обект на настоящата обществена поръчка е доставка.



Предмет на настоящата обществена поръчка е: „Периодична доставка на строителни материали за нуждите на община Крумовград и обслужващите звена” по обособени позиции № 1, 2, 3, 4 и 5.
3. Описание на предмета: 
3.1. Кратко описание на предмета на поръчката.

Предмет на обществената поръчка е „Периодична доставка на строителни материали за нуждите на община Крумовград и обслужващите звена”, със следните обособени позиции:
№ 1 „Строителни материали и инвентар”, 

№ 2 „ВиК материали, части и инвентар”, 

№ 3 „Метал и метални изделия”, 

№ 4 „Бои, подови и стенни покрития и инвентар”, 

№ 5 „Електрически материали”.

Обособените позиции и включените в тях продукти са описани подробно в Техническата спецификация към настоящата документация. 
3.2. Място и срок за изпълнение на поръчката.

3.2.1. Място на изпълнение на поръчката: Франко складовете на община Крумовград и обслужващите звена на територията на община Крумовград.

Изисквания за качество – доставяните стоки да отговарят на БДС или еквивалентни. При осъществяване на доставката, стоките следва да са годни за предвижданата за тях употреба.

3.2.2. Срок за изпълнение –12 месеца от сключване на договора или до достигане на пределните стойности посочени в т. 4 от настоящите указания.

3.2.3 Срок на валидност на офертите – 6 (шест) месеца от крайния срок за получаване на офертите.



Възложителят може да поиска от участниците да удължат срока на валидност на офертите до сключване на договор.



Участникът ще бъде отстранен от участие в процедурата за възлагане на настоящата обществена поръчка, ако представи оферта с по-кратък срок на валидност или ако представи оферта с изискуемия срок, но при последващо поискване от възложителя – откаже да я удължи.

4. Прогнозна стойност 

Стойността на поръчката се изчислява в лева без ДДС (данък върху добавената стойност) и се предлага от участника в Ценовото предложение.


В стойността на договора за доставка се включват всички разходи, свързани с качественото  и срочно изпълнение на поръчката в описания вид и обхват.


Договорът е обект на облагане с данъци и такси, включително ДДС, съгласно законодателството на Република България.

Максималната стойност на обществената поръчка е в размер 260 670,00 лева (двеста и шестдесет хиляди шестстотин и седемдесет лева), без ДДС. 
Предвид спецификата на настоящата обществена поръчка възложителят не залага прогнозни количества на доставяните строителни материали и инвентар по нито една от обособените позиции, включени в предмета на поръчката. Количеството на доставяните артикули ще се определя съгласно възникналите нужди на възложителя, като стойността на всеки отделен договор сключен с определения за изпълнител участник, след проведената настояща обществена поръчка ще е както следва:

Обособена позиция № 1 – „Строителни материали и инвентар” – 94 500,00 лв. (деветдесет и четири хиляди и петстотин лева) без ДДС

Обособена позиция № 2 – „ВиК материали, части и инвентар” – 54 860,00 лв. (петдесет и четири хиляди осемстотин и шестдесет лева) без ДДС

Обособена позиция № 3 – „Метал и метални изделия” – 44 100,00 лв. (четиридесет и четири хиляди и сто лева) без ДДС

Обособена позиция № 4 – „Бои, подови и стенни покрития и инвентар” – 10 660,00 лв. (десет хиляди шестстотин и шестдесет лева) без ДДС

Обособена позиция № 5 – „Електрически материали” – 56 550,00 лв. (петдесет и шест хиляди петстотин и петдесет лева) без ДДС.
Данните в ценовото предложение се отпечатват или попълват с неизтриваемо мастило и се подписват от лице или лица, надлежно упълномощени за това от името на участника. 

5. Финансиране

Обществената поръчка се финансира от бюджета на Община Крумовград.
6. Схема на плащане


Възложителят заплаща извършените доставки ежемесечно, до 30 (тридесето) 
 число на месеца, следващ месеца на доставки на продуктите, за които се дължи плащане. Заплащането се извършва на база на документ, удостоверяващ приемането на стоката (складова разписка), подписан от оправомощени представители на Страните и съдържащи видовете, количеството на доставените през съответния месец артикули, тяхната единична и обща цена, както и срещу издадена фактура, съдържаща данни за доставката, както и всички необходими законови реквизити. 

Заплащането се извършва в български лева по банков път в срок от 30 (тридесет) дни
 от датата на подписване на документ, удостоверяващ приемането на стоката (складова разписка) и от издаване на фактурата. 

Плащанията се извършват в български лева, с платежно нареждане по следната банкова сметка, посочена от Изпълнителя: ………….............................................................. 
Изпълнителят е длъжен да уведомява писмено Възложителя за всички последващи промени на банковата му сметка в срок до 7 (седем) дни считано от момента на промяната. 
В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.


За дата на плащането, се счита датата на заверяване на банковата сметка на Изпълнителя със съответната дължима сума.

7. СПЕЦИФИЧНИ УСЛОВИЯ ЗА ЦЕНА И НАЧИН НА ЦЕНООБРАЗУВАНЕ

Начин на образуване на предлаганата цена:
Участниците изготвят ценово предложение съгласно образците – Приложение № 5 и Приложение № 5.1, като посочват единична цена за всички артикули. При оценка на офертите се взема общата стойност на единичните цени на „най-често” и „по-рядко” купуваните артикули.  

В случай, че участникът е подал оферта за повече от една обособена позиция, той изготвя отделно ценово предложение по всяка обособена позиция и го поставя в отделен запечатан непрозрачен плик с надпис „Предлагани ценови параметри”, върху който отбелязва за коя обособена позиция се отнася направеното ценовото предложението.

Данните в ценовото предложение се отпечатват или попълват с неизтриваемо мастило и се подписват от лице или лица, надлежно упълномощени за това от името на участника. Всички страници на ценовото предложение с направените по тях поправки се парафират от лицето или лицата, подписали ценовото предложение.

Цената, предложена от участника включва всички разходи за изпълнение на поръчката (транспортни разходи, такси, мита и застраховки) до съответните франко складовете на община Крумовград и обслужващите звена на територията на община Крумовград.

8. Място и срок за получаване на документация за участие в публичното състезание.
8.1. Възложителят предоставя пълен достъп по електронен път до документацията за участие в процедурата на следния Интернет адрес: http://krumovgrad.bg/aktualno/profil-na-kumuvacha/publichni-sastezaniya.html, в раздел „Профил на купувача”. 

Всички разяснения по документация ще бъдат публикувани на същият интернет адрес. 

Изтеглянето на документацията от посочения интернет адрес е безплатно.

8.2. Условия и ред за получаване на разяснения по условията на процедурата.

Лицата могат да поискат писмено от възложителя разяснения по решението, обявлението, документацията за обществената поръчка и описателния документ до 5 дни преди изтичане на срока за получаване на офертите.

Възложителят предоставя разясненията в срок до 3 дни от получаване на искането.
Възложителят не предоставя разяснения, ако искането е постъпило след срока посочен по-горе.

Разясненията се предоставят чрез публикуване на профила на купувача и при спазване на изискванията на чл. 180 от ЗОП.

9. Гаранция. Условия и размер.
Гаранция за изпълнение съгласно чл. 111, ал. 2 от ЗОП е определена в размер на 3 % от стойността на договора за обществена поръчка.
По отношение Гаранция за изпълнение важат разпоредбите на чл. 111 от ЗОП .

Гаранциите се предоставят в една от следните форми:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

Гаранциите във формата на парична сума могат да се внасят по банков път по сметка на Община Крумовград: IBAN - BG79STSA93003303687912, BIC код - STSABGSF при "Банка - ДСК" клон Крумовград, а банковата гаранция – оригинал, издаден от българска или чуждестранна банка със срок на валидност – с 30 (тридесет) дни по-дълъг от срока на договора. При представяне на гаранцията за изпълнение, в платежното нареждане, в банковата гаранция или застраховка, която обезпечава изпълнението чрез покритие на отговорността на изпълнителя, изрично се посочва договора, за който се представя гаранцията.
Гаранцията за изпълнение се представя при подписване на договора от участника, определен за изпълнител на поръчката.

Условията и сроковете за задържане, респ. освобождаване на гаранцията за изпълнение се уреждат в договора за възлагане на обществената поръчка.


РАЗДЕЛ ІІ. УСЛОВИЯ ЗА УЧАСТИЕ


1. Право на участие в процедурата:

Участник в процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставки съгласно законодателството на държавата, в която то е установено.
На основание чл. 37, ал. 4 от Правилника за прилагане на Закона за обществените поръчки /ППЗОП/ Възложителят изисква от участник - обединение, което не е юридическо лице, да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението;
4. определяне на партньор, който да представлява обединението за целите на обществената поръчка;

5. уговаряне на солидарна отговорност, когато такава не е предвидена съгласно приложимото законодателство.

Не се допускат промени в състава на обединението след крайният срок за подаване на офертата. Когато в договора за създаването на обединение липсват клаузи, гарантиращи изпълнението на горепосочените условия или състава на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.
При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
· Всеки един от участниците следва да отговаря на следните условия:

1. Да не е осъден с влязла в сила присъда, освен ако е реабилитиран за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. Да не е осъден с влязла в сила присъда, освен ако е реабилитиран за престъпление, аналогично на тези по т. 1, в друга държава членка или трета страна;

3. Да няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. Да не е налице неравнопоставеност в случаите по чл. 44, ал. 5;

5. Да не е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. Да не е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. Да не е налице конфликт на интереси, който не може да бъде отстранен.
Основанията по т. 1, 2 и 7 се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.
 Т. 3 не се прилага, когато:

- се налага да се защитят особено важни държавни или обществени интереси;

- размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.
 8. В настоящата процедура за възлагане на обществена поръчка не могат да участват пряко и/или косвено дружества, регистрирани в юрисдикции с преференциален данъчен режим, както и контролираните от тях лица, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим, освен ако не са налице изключенията по чл. 4 от ЗИФОДРЮПДРКТЛТДС. 

I. Лицата по чл. 54, ал. 2 от ЗОП са:

1. лицата, които представляват участника или кандидата;

2. лицата, които са членове на управителни и надзорни органи на участника или кандидата;

3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

II. Лицата по т. I., подт. 1 и 2 са, както следва:

1. при събирателно дружество - лицата по чл. 84, ал. 1 и чл. 89, ал. 1 от Търговския закон;

2. при командитно дружество - неограничено отговорните съдружници по чл. 105 от Търговския закон;

3. при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

4. при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5. при командитно дружество с акции - лицата по чл. 256 във връзка с чл. 244, ал. 1 от Търговския закон;

6. при едноличен търговец - физическото лице - търговец;

7. при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

8. в случаите по т. II, подт.  1 - 7 - и прокуристите, когато има такива;

9. в останалите случаи, включително за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени.

В случаите по т.II, подт. 8, когато лицето има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 5, ал. 2, т. 15 ЗОП.

· Мерки за доказване на надеждност
Участник, за когото са налице основания по чл. 54, ал. 1 от ЗОП и посочените от възложителя обстоятелства по чл. 55, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите мерки и представените доказателства се посочват в решението за предварителен подбор, съответно в решението за класиране или прекратяване на процедурата, в зависимост от вида и етапа, на който се намира процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл.56, ал. 1 от ЗОП възможност за времето, определено с присъдата или акта.
КРИТЕРИИТЕ ЗА ПОДБОР СЕ ПРИЛАГАТ ПООТДЕЛНО ЗА ВСЯКА ОТ ОБОСОБЕНИТЕ ПОЗИЦИИ

1. Икономическо и финансово състояние - Възложителят не поставя критерии за 
подбор свързани с икономическото и финансово състояние на участниците в процедурата.
2. Годност за упражняване на професионалната дейност, включително изисквания във връзка с вписването в професионални или търговски регистри - Възложителят не поставя критерии за подбор свързани с годност за упражняване на професионалната дейност, включително изисквания във връзка с вписването в професионални или търговски регистри.
3. Технически и професионални способности: 

3.1. За да бъде допуснат до разглеждане и оценяване на офертата по настоящата процедура, участникът следва да докаже опит в изпълнението на поне 1 доставка, която е еднаква или сходна с предмета на обществената поръчка, изпълнена през последните три години, считано от датата на подаване на заявлението или на офертата.

* Под „еднакви или сходни с предмета на обществената поръчка” следва да се разбират:

- За обособена позиция № 1  доставки на  „Строителни материали и инвентар”  до краен клиент и/или еквивалент;

- За обособена позиция № 2 доставки на „ВиК материали, части и инвентар” до краен клиент и/или еквивалент;

- За обособена позиция № 3 доставки на „Метал и метални изделия” до краен клиент и/или еквивалент;

- За обособена позиция № 4 доставки на „Бои, подови и стенни покрития и инвентар” до краен клиент и/или еквивалент;

- За обособена позиция № 5 доставки на „Електрически материали” до краен клиент и/или еквивалент.

Удостоверяване: При подаване на офертата обстоятелството се декларира в съответната част от ЕЕДОП, Част IV: Критерии за подбор, раздел, В.Технически и професионални способности, т.1б) с посочване на стойностите, датите и получателите.

Доказване: При сключване на договора, участникът избран за изпълнител следва да представи Списък на доставките, които са идентични или сходни с предмета на обществената поръчка съобразно декларираното в ЕЕДОП, заедно с доказателство за извършената доставка. 

3.2. За да бъде допуснат до разглеждане и оценяване на офертата по настоящата процедура, участникът следва да докаже, че разполага минимум с необходимото собствено или наето транспортно средство, както следва:


- за обособена позиция № 1 -  1 бр. бордови камион и 1 бр. лекотоварна кола с полезен товар до 4 тона;


- за обособена позиция № 2 -  1 бр. бордови камион и 1 бр. лекотоварна кола с полезен товар до 4 тона;;


- за обособена позиция № 3 -  1 бр. лекотоварна кола с полезен товар до 3,5 тона;


- за обособена позиция № 4 -  1 бр. лекотоварна кола с полезен товар до 3,5 тона;


- за обособена позиция № 5 -  1 бр. лекотоварна кола с полезен товар до 3,5 тона.

Удостоверяване: При подаване на офертата обстоятелството се декларира в съответната част от ЕЕДОП, Част IV: Критерии за подбор, раздел, В.Технически и професионални способности, т.9).

Доказване: При сключване на договора, участникът избран за изпълнител следва да представи декларация за техническото оборудване, което ще бъде използвано за изпълнение на поръчката съобразно декларираното в ЕЕДОП. 

В случай, че участникът участва като обединение, което не е юридическо лице, съответствието с критериите за подбор се доказва  съгласно чл. 59, ал. 6 от ЗОП.

 
С офертата си участниците може без ограничения да предлагат ползването на подизпълнители.

ВАЖНО: КРИТЕРИИТЕ ЗА ПОДБОР СЕ ПРИЛАГАТ ПООТДЕЛНО ЗА ВСЯКА ЕДНА ОТ ОБОСОБЕНИТЕ ПОЗИЦИИ

РАЗДЕЛ ІІІ. ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТИТЕ

1. Изисквания към документите:

1.1. Всички документи се представят само в един екземпляр.
1.2. Документите и данните в предложението се подписват само от лица с представителни функции или упълномощени за това лица. В случай, че се подписват от пълномощник следва да се представи и документ за упълномощаване за изпълнение на такива функции.
1.3. Всички представени в предложението документи трябва да са изготвени на български език. В случай, че документите се представят на език, различен от български език, следва да бъдат придружени с превод на български език.
1.4. При изготвяне на офертата не се допускат никакви вписвания между редовете, изтривания или корекции, освен ако са заверени с подпис и печат на представляващия или лицето, упълномощено от участника да го представлява.
1.5. Когато са представени копия на документите, същите следва да са заверени с подпис и печат от съответния участник с текст “Вярно с оригинала“.
1.6. Участниците нямат право да предлагат варианти на офертите.

1.7. Участниците могат да подават оферта за една или за всички обособени позиции.

2. Изисквания за изготвяне на офертата и ценовото предложение.

2.1. Представената оферта трябва да има срок на валидност минимум 6 (шест) месеца, считано от датата на изтичане на срока за подаване на предложенията.
2.2. Офертата за участие в процедурата следва да бъде изготвена на български език и подписана от представляващия участника или от изрично упълномощено от него лице.
2.3. Ценовото предложение се представя в съответствие с приложения към документацията образец. 

2.4. При несъответствие с цифровата и изписаната с думи цена на предложението ще се взема в предвид изписаната словом.

3. Съдържание на офертите (съгласно Глава пета. „ПОДГОТОВКА И ПРОВЕЖДАНЕ НА ПРОЦЕДУРИ ЗА ОБЩЕСТВЕНИ ПОРЪЧКИ“, раздел ІV. и V. от ППЗОП).

Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Документите се представят в запечатана непрозрачна опаковка, върху която се посочват:

1. Наименованието на участника, включително участниците в обединението, когато е приложимо;

2. Адрес за кореспонденция, телефон и по възможност - факс и електронен адрес;

3. Наименованието на поръчката, както и обособената позиция, за която се подават документите. При процедурата опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри”, който съдържа ценовото предложение по чл. 39, ал. 3, т. 2 от ППЗОП, с посочване на позицията, за която се отнасят. 

Заявлението за участие включва най-малко следните документи:

1. единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

2. документи за доказване на предприетите мерки за надеждност, когато е приложимо;

3. документите по чл. 37, ал. 4 от ППЗОП , когато е приложимо.

(3) Офертата включва:

1. техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя;

в) декларация за съгласие с клаузите на приложения проект на договор;

г) декларация за срока на валидност на офертата;

д) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо;

е) друга информация и/или документи, изискани от възложителя, когато това се налага от предмета на поръчката;

2. ценово предложение, съдържащо предложението на участника.
Когато предметът на обществената поръчка налага изпълнението й на етапи, в офертата се посочват конкретните етапи и сроковете за изпълнение на всеки етап.

СЪДЪРЖАНИЕ НА ЗАПЕЧАТАНАТА НЕПРОЗРАЧНА ОПАКОВКА:

1. Заявление за участие - Приложение № 1, с приложени към него:

1.1. Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката – по образец.


Когато изискванията по чл. 54, ал. 1, т. 1, 2 и 7 ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 ЗОП се попълва в отделен ЕЕДОП за всяко лице или за някои от лицата.


В случаите по предходното изречение, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.


1.2. документи за доказване на предприетите мерки за надеждност, когато е приложимо;


1.3. документите по чл. 37, ал. 4 от ППЗОП , когато е приложимо.
1.4. Техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя Приложение № 2;
в) декларация за съгласие с клаузите на приложения проект на договор – Приложение № 3;

г) декларация за срока на валидност на офертата – Приложение № 4;
1.5. Предлагани ценови параметри, съдържащи предложението на участника – Приложение № 5 и 5.1 .
1.6. Опис на представените към офертата документи по чл. 47, ал. 3 от ППЗОП – Приложение № 6.
ВАЖНО!!! Когато участник подава оферта за повече от една обособена позиция, в опаковката по чл. 47, ал. 2 от ППЗОП за всяка от позициите се представят поотделно комплектувани документи по чл. 39, ал. 3, т. 1 от ППЗОП и отделни непрозрачни пликове с надпис „Предлагани ценови параметри”, с посочване на позицията, за която се отнасят.
УКАЗАНИЯ ЗА ПОДГОТОВКА НА ОБРАЗЦИТЕ НА ДОКУМЕНТИТЕ

· Всички документи, съдържащи се в офертата, следва да бъдат на български език. 

· Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите, които се представят за участие следва да бъдат в превод на български език. 

· Документи, за които не е указано изрично в каква форма се представят (извън тези, които могат да бъдат само в оригинал), се прилагат в оригинал или в заверено от участника копие „Вярно с оригинала”. Когато за документ е определено, че може да се представя чрез „заверено от участника копие”, за такъв се счита документ, при който върху копието на документа се съдържа текстът „Вярно с оригинала” и има собственоръчен подпис на представляващия участника и положен печат (ако има такъв).

· Представените образци в документацията за възлагане на обществена поръчка са задължителни за участниците. Ако офертата не е представена по приложените образци, възложителят може да отстрани участника от процедурата, поради несъответствие на офертата с изискванията на документацията за възлагане на обществена поръчка.

· Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.
· Документите се представят в запечатана непрозрачна опаковка, върху която се посочват: наименованието на участника, включително участниците в обединението, когато е приложимо; адрес за кореспонденция, телефон и по възможност - факс и електронен адрес; наименованието на поръчката.
Указания за попълването на приложенията/образците

1. Заявление за участие – Приложение № 1

Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.

2. Стандартен образец на ЕЕДОП – В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.
Допълнителни указания за попълване на Единен европейски документ за обществени поръчки (ЕЕДОП):
1.1. Участникът удостоверява липсата на обстоятелствата по чл.54 ал.1 т.1-7 от ЗОП и чл.55 ал.1 т.1, 3-5 от ЗОП с попълване на Част III: Основания за изключване на ЕЕДОП, в приложимите полета. 

Когато изискванията по чл.54, ал. 1, т. 1, 2 и 7 и чл. 55, ал. 1, т. 5 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл.54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП за всяко лице или за някои от лицата.

В случаите по предходното изречение, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.
1.2. Част ІІІ, раздел Г: „ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА― следва да бъде попълнена от участниците, тъй като възложителят е въвел специфични национални основания за изключване от участие в поръчката (чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици), посочени в документацията за обществената поръчка.

1.2.1. В зависимост от правно-организационната форма на участниците, обстоятелствата се декларират от едно от лицата, които представляват участника.

Когато участникът е обединение, което не е юридическо лице обстоятелствата се декларират от всеки участник-юридическо лице в обединението.

При наличие на изключение по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици се посочва съответната точка от разпоредбата.

1.3. Информацията по раздел „Г: Информация за подизпълнители, чийто капацитет икономическият оператор няма да използва се изисква изрично от Възложителя и нейното попълване е задължително! Задължително е и предоставянето на информацията, изисквана съгласно раздели А и Б от настоящата част и част III за всяка (категория) съответни подизпълнители.

1.4.Възложителят изисква попълването на Част IV: Критерии за подбор, раздели А—Г в приложимите полета, съгласно посочените в обявлението, с което се оповестява откриването на процедурата и в указанията за подготовка на офертите, критерии за подбор.

Когато участникът е обединение, което не е юридическо лице ЕЕДОП се представя от всеки участник-юридическо лице в обединението.

Когато е приложимо - ЕЕДОП се представя за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет. Когато кандидатът или участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата. Когато кандидатът или участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията относно липсата на основанията за отстраняване и съответствие с критериите за подбор.
3.  Предложение за изпълнение на поръчката в съответствие с техническите спецификации и изискванията на възложителя Приложение № 2;
Попълва се и се представя от представляващия участника или от изрично упълномощено от него лице. В представените образци се попълват всички изискуеми данни, а там където е неприложимо се отбелязва „неприложимо“.

4. Декларация за съгласие с клаузите на приложения проект на договор – Приложение № 3;

Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.

5. Декларация за срока на валидност на офертата – Приложение № 4
Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.

6. Ценово предложение – Приложение № 5 и 5.1;

Попълват се и се представят от представляващия участника или от изрично упълномощено от него лице. В представените образци се попълват всички изискуеми данни, а там където е неприложимо се отбелязва „неприложимо“.

7. Опис на представените към офертата документи по чл. 47, ал. 3 от ППЗОП – Приложение № 6
Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.

РАЗДЕЛ ІV. СРОК ЗА ПРЕДСТАВЯНЕ НА ОФЕРТИТЕ

Офертите следва да бъдат получени при възложителя в срока, определен за подаване на офертите, посочен в обявлението, в противен случай тe не се разглеждат.

Възложителят не се ангажира да съдейства за пристигането на офертата на адреса и в срока, определен от него. Рискът от забава или загубване на офертата е за участника.

Оферта, представена след изтичане на крайния срок не се приема от възложителя.

Възложителят няма да приема за участие в процедурата и ще връща незабавно на участниците оферти, които са представени след изтичане на крайния срок за получаване или са представени в незапечатана, прозрачна или скъсана обща опаковка, като тези обстоятелства се отбелязват в регистъра за получени оферти за участие в настоящата обществена поръчка.
При приемане на офертата върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

До изтичане на срока за подаване на офертите всеки участник в процедурата може да промени, допълни или оттегли офертата си.

РАЗДЕЛ V. ПРОЦЕДУРА ПО РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ  И СКЛЮЧВАНЕ НА ДОГОВОР
1. Разглеждане на офертите:
Възложителят назначава комисия за разглеждане и оценка на офертите. Комисията се състои от нечетен брой членове.

По отношение на членовете на комисията не трябва да е налице конфликт на интереси с участниците.

Действията на комисията се протоколират, като резултатите от работата й се отразяват в доклад.

Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.
При промяна в датата, часа или мястото за отваряне на офертите за участие участниците се уведомяват чрез профила на купувача най-малко 48 часа преди новоопределения час.

Действия на комисията при разглеждане на оферти, подадени на хартиен носител:

1. Комисията по чл. 103, ал. 1 ЗОП започва работа след получаване на представените оферти и протокола по чл. 48, ал. 6 от ППЗОП.

2. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

3. Комисията отваря по реда на тяхното постъпване запечатаните непрозрачни опаковки и оповестява тяхното съдържание, като и проверява за наличието на отделен запечатан плик с надпис „Предлагани ценови параметри”.

4. Най-малко трима от членовете на комисията подписват техническото предложение и плика с надпис „Предлагани ценови параметри”.

5. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри”.

6. Публичната част от заседанието на комисията приключва след извършването на действията по т. 3 - 5.

7. Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол.

8. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т. 7 и изпраща протокола на всички кандидати или участници в деня на публикуването му в профила на купувача.

9. В срок до 5 работни дни от получаването на протокола по т. 7 участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.

10. Възможността по т. 9 се прилага и за подизпълнителите и третите лица, посочени от кандидата или участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

11. Когато промените се отнасят до обстоятелства, различни от посочените по чл. 54, ал. 1, т. 1, 2 и 7 ЗОП, новият ЕЕДОП може да бъде подписан от едно от лицата, които могат самостоятелно да представляват участника.

12. След изтичането на срока по т. 9 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

13. При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

14.Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Комисията разглежда допуснатите оферти и проверява за тяхното съответствие с предварително обявените условия.

15.Ценовото предложение на участник, чиято оферта не отговаря на изискванията на възложителя, не се отваря.  Когато част от показателите за оценка обхващат параметри от техническото предложение, комисията отваря ценовото предложение, след като е извършила оценяване на офертите по другите показатели.  Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват лицата по чл. 54, ал. 2 от ППЗОП. Комисията обявява резултатите от оценяването на офертите по другите показатели, отваря ценовите предложения и ги оповестява.

16. Комисията класира участниците по степента на съответствие на офертите с предварително обявените от възложителя условия. 
17.Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение за размера на разходите, сравнени в низходящ ред съобразно тяхната тежест;

3. по-изгодно предложение по показатели извън посочените по т. 1 и 2, сравнени в низходящ ред съобразно тяхната тежест.

18. Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с т. 17 или ако критерият за възлагане е най-ниска цена и тази цена се предлага в две или повече оферти.
19. Комисията изготвя доклад за резултатите от работата си, който съдържа:

1. състав на комисията, включително промените, настъпили в хода на работа на комисията;

2. номер и дата на заповедта за назначаване на комисията, както и заповедите, с които се изменят сроковете, задачите и съставът й;

3. кратко описание на работния процес;

4. кандидатите и участниците в процедурата;

5. действията, свързани с отваряне, разглеждане и оценяване на всяка от офертите, заявленията за участие и проведените преговори, когато е приложимо;

6. класиране на участниците, когато е приложимо;

7. предложение за отстраняване на кандидати или участници, когато е приложимо;

8. мотивите за допускане или отстраняване на всеки кандидат или участник;

9. предложение за сключване на договор с класирания на първо място участник или за прекратяване на процедурата със съответното правно основание, когато е приложимо;

10. описание на представените мостри и/или снимки, когато е приложимо.

20. Към доклада се прилагат всички документи, изготвени в хода на работа на комисията, като протоколи, оценителни таблици, мотивите за особените мнения и др.

21. Докладът на комисията се подписва от всички членове и се предава на възложителя заедно с цялата документация, включително представените мостри и/или снимки.

22. Копие от доклада по т. 19 се предоставя и на наблюдателите, когато такива са участвали в работата на комисията.

2. Комисията отстранява от участие в процедурата участник:

Освен на основанията по чл. 54 възложителят отстранява от процедурата:

1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2. участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 на ЗОП;

3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;

4. участници, които са свързани лица.

1. Приключване на процедурата:

Процедурата завършва с решение за:

1. определяне на изпълнител по договор за обществена поръчка, включително по договор;

2. прекратяване на процедурата.

3. Определяне на изпълнител на обществената поръчка

1. Възложителят определя за изпълнител на поръчката за съответната обособена позиция  участник, за когото са изпълнени следните условия: 
1.1. не са налице основанията за отстраняване от процедурата, освен в случаите по чл. 54, ал. 3 от ЗОП, и отговаря на критериите за подбор, а когато е приложимо - и на недискриминационните правила и критерии за намаляване броя на кандидатите;

1.2. офертата на участника е получила най-висока оценка при прилагане на предварително обявените от възложителя условия и избрания критерий за възлагане.

4. Прекратяване на процедурата

Възложителят прекратява процедурата с мотивирано решение, когато:

1. не е подадена нито една оферта; 
2. всички оферти не отговарят на условията за представяне, включително за форма, начин и срок, или са неподходящи;

3. първият и вторият класиран участник откаже да сключи договор;

4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

5. поради неизпълнение на някое от условията по чл. 112, ал. 1 от ЗОП не се сключва договор за обществена поръчка;

6. всички оферти, които отговарят на предварително обявените от възложителя условия, надвишават финансовия ресурс, който той може да осигури;

7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

8. са необходими съществени промени в условията на обявената поръчка, които биха променили кръга на заинтересованите лица.

Възложителят може да прекрати процедурата с мотивирано решение, когато:

1. е подадена само една оферта;

2. има само една подходяща оферта;

3. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП, или

в) не докаже, че не са налице основания за отстраняване от процедурата.

Възложителят може да отмени влязлото в сила решение за определяне на изпълнител и да издаде решение за прекратяване на процедурата, когато преди сключването на договора възникне обстоятелство по чл. 110, ал. 1, т. 4, 6 и 8 или ал. 2, т. 4 от ЗОП.
5. Сключване на договор 
Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. изпълни задължението по чл. 67, ал. 6 от ЗОП;

2. представи определената гаранция за изпълнение на договора;

3. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от условията по чл. 112 ал. 1 от ЗОП, или

3. не докаже, че не са налице основания за отстраняване от процедурата.

В случаите по чл. 112 ал. 2 от ЗОП възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 5 от ЗОП и са наложени от обстоятелства, настъпили по време или след провеждане на процедурата.

 Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите кандидати и/или заинтересованите участници за решението за определяне на изпълнител.

Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в следните случаи:

1. определеният за изпълнител е единственият заинтересован участник и няма заинтересовани кандидати.
Възложителят няма право да сключи договор с определения изпълнител преди влизането в сила на всички решения по процедурата, освен когато е допуснато предварително изпълнение.
6. Критерий за оценка на офертите – икономически най-изгодната оферта, за съответната обособена позиция, се определя въз основа на „най-ниска цена“ – чл. 70, ал. 2, т. 1 от ЗОП.

Критерият за оценка на офертите за всяка обособена позиция е „Най-ниска цена”.

На първо място се класира този участник, който е получил най-много точки по показателя предлагана цена. 
Останалите участници се класират в низходящ ред.
Критерий за оценка:

Всички оферти, които отговарят на изискванията на ЗОП, на обявените от Възложителя условия и бъдат допуснати до разглеждане, ще бъдат оценявани по критерия най-ниска предлагана цена. Критерия за оценка се прилага за всяка обособена позиция поотделно, както следва:

•
Предлагана цена (ПЦ) - до 100 точки


Максимален брой точки получава участникът предложил най-ниска обща стойност по обособена позиция. Точките на всеки участник се получават по следната формула:

Пц = Пц1 + Пц2 , където
Пц1 = 100 х C min1 х Кт1         Пц2 = 100 х C min2 х Кт2
  

         C n1                                            C n2

► Пц  е оценка на предлаганата цена за съответната обособена позиция 

► Пц1 е получения брой точки от предлаганите единични цени за съответната позиция на строителните материали и инвентар определени за закупуване по-често;

► Пц2 е получения брой точки от предлаганите единични цени за съответната позиция на строителните материали и инвентар определени за закупуване по-рядко;

► C min1 е най-ниската предложена цена (сбора на единичните цени) за съответната позиция на строителните материали и инвентар определени за закупуване по-често;

► C min2 е най-ниската предложена цена (сбора на единичните цени) за съответната позиция на строителните материали и инвентар определени за закупуване по-рядко;
► C n1 е предложената цена (сбора на единичните цени) на n-ия участник за съответната позиция на строителните материали и инвентар определени за закупуване по-често;

► C n2 е предложената цена (сбора на единичните цени) на n-ия участник за съответната позиция на строителните материали  и инвентар определени за закупуване по-рядко;

► Кт1 = 0,70 – относителна тежест на показателя.

► Кт2 = 0,30 – относителна тежест на показателя.

РАЗДЕЛ VІ. ПРИЛОЖЕНИЯ И ОБРАЗЦИ

1. Решение № КО-666/15.08.2017 год. на кмета на Община Крумовград за откриване на процедура за възлагане на обществена поръчка;
2. Обявление за обществена поръчка;
3. Приложения и образци:


- Заявление за участие - Приложение № 1, с приложен към него: Единен европейски документ за обществени поръчки (ЕЕДОП);


- Предложение за изпълнение на поръчката в съответствие с техническите спецификации и изискванията на възложителя Приложение № 2;


- Декларация за съгласие с клаузите на приложения проект на договор – Приложение № 3;

- Декларация за срока на валидност на офертата – Приложение № 4;

- Ценово предложение – Приложение № 5 и 5.1;

- Опис на представените към офертата документи по чл. 47, ал. 3 от ППЗОП – Приложение № 6;

- Проект на договор – Приложение № 7;

- Техническа спецификация – Приложение № 8.
�Срокът не може да превишава определеният в чл. 303а от ТЗ.


�Срокът следва да е съобразен с чл. 303а от ТЗ.

